**projektas**

**reg. Nr. T-221**

**2.13.darbotvarkės klausimas**

**Pasvalio rajono savivaldybės taryba**

|  |  |  |
| --- | --- | --- |
| sprendimas **DĖL pASVALIO RAJONO SAVIVALDYBĖS TARYBOS 2017 M. GRUODŽIO 20 D. SPRENDIMO nR. T1-275 „DĖL BUDINČIO GLOBOTOJO VEIKLOS ORGANIZAVIMO PAsvalio RAJONO SAVIVALDYBĖJE TVARKOS APRAŠO PATVIRTINIMO“ PAKEITIMO** | | |
| 2022 m. lapkričio d. | Nr. | T1- |
| Pasvalys | | |

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, įgyvendindama Vaiko globos organizavimo nuostatus, patvirtintus Lietuvos Respublikos Vyriausybės 202 m. kovo 27 d. nutarimu Nr. 405 „Dėl Vaiko globos organizavimo nuostatų patvirtinimo“ (Lietuvos Respublikos Vyriausybės 2022 m. birželio 29 d. nutarimo Nr. 688 redakcija), vykdydama Lietuvos Respublikos socialinės apsaugos ir darbo ministro 2021 m. birželio 11 d. įsakymą Nr. A1-440 „Dėl Lietuvos Respublikos socialinės apsaugos ir darbo ministro 2018 m. sausio 19 d. įsakymo Nr. A1-28 „Dėl globos centro veiklos ir vaiko budinčio globotojo vykdomos priežiūros organizavimo ir kokybės priežiūros tvarkos aprašo patvirtinimo“ pakeitimo“, Pasvalio rajono savivaldybės taryba nusprendžia:

1. Pakeisti Budinčio globotojo veiklos organizavimo Pasvalio rajono savivaldybėje tvarkos aprašą, patvirtintą Pasvalio rajono savivaldybės tarybos 2017 m. gruodžio 20 d. sprendimu Nr. T1-275 „Dėl Budinčio globotojo veiklos organizavimo Pasvalio rajono savivaldybėje tvarkos aprašo patvirtinimo“ (Pasvalio rajono savivaldybės tarybos 2021 m. spalio 29 d. sprendimo Nr. T1-196 redakcija) (toliau – Aprašas):

1.1.Pakeisti Aprašo 4 punktą ir jį išdėstyti taip:

„4. Globos centras organizuoja budinčių globotojų paiešką – suranda asmenis, norinčius ir galinčius tapti budinčiais globotojais, juos nukreipia į Valstybės vaiko teisių apsaugos ir įvaikinimo tarnybos prie Lietuvos Respublikos socialinės apsaugos ir darbo ministerijos (toliau – VVTAĮT) įgaliotą teritorinį skyrių pradiniam įvertinimui.“;

1.2. Pakeisti Aprašo 5 punktą ir jį išdėstyti taip:

„5. VVTAĮT įgaliotas teritorinis skyrius atlieka pradinį įvertinimą, ar fizinis asmuo, siekiantis tapti budinčiu globotoju, atitinka formaliuosius globėjui (rūpintojui) taikomus reikalavimus pagal CK nuostatas. Priėmęs sprendimą dėl fizinio asmens atitikimo globėjui (rūpintojui) taikomus reikalavimus, VVTAĮT per tris darbo dienas nuo šio sprendimo priėmimo dienos sprendimo kopiją persiunčia Globos centrui, kad asmeniui būtų organizuojami mokymai pagal GIMK programą ir parengta išvada dėl asmenų (šeimų), pageidaujančių įvaikinti bei globoti (rūpinti) vaikus, nesusijusius giminystės ryšiais, pasirengimo tapti budinčiais globotojais, globėjais (rūpintojais), šeimynų dalyviais ar įtėviais (toliau – išvada).“;

1.3. Pakeisti Aprašo 6 punktą ir jį išdėstyti taip:

„6. Jeigu teigiamoje išvadoje nurodytas konkretus vaikas, Globos centras informuoja VVTAĮT raštu arba elektroniniu paštu pateikdamas išvados kopiją.“.

2. Nustatyti, kad šis sprendimas:

2.1. įsigalioja 2022 m. gruodžio 1 d.;

2.2. skelbiamas Teisės aktų registre ir Pasvalio rajono savivaldybės interneto svetainėje www.pasvalys.lt.

Sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Socialinės paramos ir sveikatos skyriaus

vyriausioji specialistė

Danguolė Bronislava Brazdžionienė, Suderinta DVS Nr. RTS-

Pasvalio rajono savivaldybės tarybai

**AIŠKINAMASIS RAŠTAS**

**DĖL pASVALIO RAJONO SAVIVALDYBĖS TARYBOS 2017 M. GRUODŽIO 20 D. SPRENDIMO nR. T1-275 „DĖL BUDINČIO GLOBOTOJO VEIKLOS ORGANIZAVIMO PAsvalio RAJONO SAVIVALDYBĖJE TVARKOS APRAŠO PATVIRTINIMO“ PAKEITIMO**

**2022-11-11**

Pasvalys

1. **Sprendimo projekto rengimo pagrindas.**

Lietuvos Respublikos Vyriausybės 2022 m. kovo 27 d. nutarimo Nr. 405 „Dėl vaiko globos organizavimo nuostatų patvirtinimo“ pakeitimas (Lietuvos Respublikos Vyriausybės 2022 m. birželio 29 d. nutarimo Nr. 688 redakcija), kuriuo buvo pakeista asmens norinčio tapti globėju, budinčiu globotoju prašymo ir kitų dokumentų pateikimo tvarka. Pagal ankstesnius teisės aktus, šiuos dokumentus asmuo pateikdavo savivaldybei, o ji juos persiųsdavo Tarnybos teritoriniam skyriui, įvertinimui. Pagal dabar patvirtintą teisės aktą, dokumentai pateikiami tiesiogiai Tarnybos teritoriniam skyriui ir jis juos įvertinęs, tiesiogiai persiunčia Globos centrui. Remiantis šiais pakeitimais, būtina pakeisti Budinčio globotojo veiklos organizavimo Pasvalio rajono savivaldybėje tvarkos aprašą, pakeičiant dokumentų pateikimo tvarką.

**2. Sprendimo projekto tikslai ir uždaviniai.**

Pakeistas Budinčio globotojo veiklos organizavimo Pasvalio rajono savivaldybėje tvarkos aprašas atitiks Lietuvos Respublikos Vyriausybės bei Savivaldybės tarybos priimtus teisės aktus, reguliuojančius šią sritį.

**3. Kokios siūlomos naujos teisinio reguliavimo nuostatos ir kokių rezultatų laukiama.**

Patvirtintu teisės aktu vadovausis Globos centras atlikdamas jam priskirtas funkcijas.

**4. Skaičiavimai, išlaidų sąmatos, finansavimo šaltiniai**.

Sprendimo įgyvendinimui papildomų lėšų nereikės.

**5. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

**6. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

Priimti papildomų teisės aktų nereikia.

**7. Sprendimo projekto antikorupcinis vertinimas.**

Nereikia.

**8. Sprendimo projekto iniciatoriai ir** **asmuo atsakingas už sprendimo vykdymo kontrolę.** Socialinės paramos ir sveikatos skyrius. A**tsakingas už sprendimo vykdymo kontrolę asmuo –** Skyriaus vedėja Ramutė Ožalinskienė.

Vyriausioji specialistė Danguolė Bronislava Brazdžionienė